stanford-oval/wikipedia huggingface dataset:
วัดพร้าว (จังหวัดตาก)

| วัดพร้าว |
| --- | --- |

ที่ตั้ง: ตำบลหนองหลวง อำเภอเมือง จังหวัดตาก
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพร้าว  ตั้งอยู่ที่บ้านวัดพร้าว ตำบลหนองหลวง อำเภอเมือง จังหวัดตาก สังกัดคณะสงฆ์มหานิกาย มีพื้นที่ 3 ไร่เศษ อยู่ติดกับแม่ปิง มีธรณีสงฆ์สองแปลง พื้นที่ 12 ไร่เศษ
ประวัติ

วัดพร้าว สร้างเมื่อประมาณ ปี พ.ศ. 2396 ต่อมาทางคณะสงฆ์ และข้าราชการได้ให้รวมวัดดอนไชยเข้าเป็นวัดเดียวกันกับวัดพร้าว เมื่อปี พ.ศ. 2489 และได้รับพระราชทานวิสุงคามสีมา เมื่อปี พ.ศ. 2501 อุโบสถสร้างเมื่อปี พ.ศ. 2401 มีขนาดกว้าง 5 เมตร ยาว 8 เมตร ศาลาการเปรียญสร้างเมื่อปี พ.ศ. 2509 มีขนาดกว้าง 6 เมตร ยาว 12 เมตร หอสวดมนต์สร้างเมื่อปี พ.ศ. 2476 มีขนาดกว้าง 6 เมตรยาว 14 เมตร นอกจากนี้ยังมีหอระฆัง ศาลาบาตร วิหาร และศาลาบำเพ็ญกุศล
ฤดูหนาวในประเทศไทย พ.ศ. 2559–2560

| --- | --- |
ฤดูหนาวทางดาราศาสตร์: 21 ธันวาคม – 19 มีนาคม
ฤดูหนาวทางอุตุนิยมวิทยา: 30 ตุลาคม – 3 มีนาคม
 2558–2559  2559–2560  2560–2561 
| ประเภทอากาศหนาว> อุณหภูมิ | ประเภทอากาศหนาว> ความหมาย |
| --- | --- |
18.0–22.9: อากาศเย็น
16.0–17.9: อากาศค่อนข้างหนาว
8.0–15.9: อากาศหนาว
≤7.9: อากาศหนาวจัด
ประเภทอากาศร้อน
อุณหภูมิ: ความหมาย
35.0–39.9: อากาศร้อน
≥40.0: อากาศร้อนจัด
เมื่อวันที่ 31 ตุลาคม พ.ศ. 2559 กรมอุตุนิยมวิทยาออกประกาศเริ่มต้นฤดูหนาวอย่างเป็นทางการในประเทศไทย ในวันที่ 30 ตุลาคม พ.ศ. 2558 เนื่องจากลมระดับล่างเปลี่ยนเป็นลมตะวันออกและตะวันออกเฉียงเหนือ และลมชั้นบนเปลี่ยนเป็นลมตะวันตก รวมถึงอุณหภูมิในภาคเหนือและตะวันออกเฉียงเหนือลดลงอยู่ในเกณฑ์อากาศเย็นต่อเนื่อง รวมทั้งมีปริมาณฝนในประเทศไทยตอนบนลดลง
สำหรับฤดูหนาวทางดาราศาสตร์ เป็นฤดูกาลทางดาราศาสตร์ เมื่อตำแหน่งของวงโคจรโลกรอบดวงอาทิตย์ เคลื่อนเข้าสู่จุดอายัน (จุดหยุด กล่าวคือจุดที่ดวงอาทิตย์โคจรไปถึงใต้สุดหรือเหนือสุด) และจุดวิษุวัต (กลางคืนและกลางวันมีเวลาเท่ากัน) สำหรับปีนี้ ฤดูหนาวทางดาราศาสตร์เริ่มต้นในวันที่ 21 ธันวาคม พ.ศ. 2559 (วันอายันเดือนธันวาคม พ.ศ. 2559) และไปสิ้นสุดในวันที่ 19 มีนาคม พ.ศ. 2560 (วันก่อนวันวิษุวัตเดือนมีนาคม พ.ศ. 2560)
จนเมื่อวันที่ 6 มีนาคม พ.ศ. 2560 กรมอุตุนิยมวิทยาได้ออกประกาศการเข้าสู่ฤดูร้อนของประเทศไทย พ.ศ. 2560 โดยระบุว่าประเทศไทยได้เข้าสู่ฤดูร้อนแล้วเมื่อวันที่ 3 มีนาคม เนื่องจากมีอุณหภูมิสูงสุดสูงขึ้นและมีอากาศร้อนตอนกลางวัน รวมทั้งมรสุมตะวันออกเฉียงเหนือได้เปลี่ยนเป็นลมตะวันออกเฉียงใต้หรือลมฝ่ายใต้ และฤดูร้อนจะไปสิ้นสุดประมาณกลางเดือนพฤษภาคม 2560 จึงถือว่าเป็นการสิ้นสุดฤดูหนาวลงอย่างเป็นทางการ
ภูมิหลัง

ฤดูของประเทศไทยแบ่งเป็น 3 ฤดู คือ ฤดูร้อน (กลางเดือนกุมภาพันธ์ถึงกลางเดือนพฤษภาคม), ฤดูฝน (กลางเดือนพฤษภาคมถึงกลางเดือนตุลาคม) และฤดูหนาว (กลางเดือนตุลาคมถึงกลางเดือนกุมภาพันธ์) ซึ่งฤดูหนาวเริ่มขึ้นเมื่อมรสุมตะวันออกเฉียงเหนือพัดเข้าปกคลุมประเทศไทย โดยเริ่มต้นอากาศจะแปรปรวน ไม่แน่นอน อาจมีอากาศเย็น หรือฝนฟ้าคะนอง โดยเฉพาะภาคกลางตอนล่าง
มรสุมตะวันออกเฉียงเหนือมีแหล่งกำเนิดจะบริเวณความกดอากาศสูงในซีกโลกเหนือแถบประเทศมองโกเลียและจีน ซึ่งจะพัดพาเอามวลอากาศเย็นและแห้งเข้ามาในประเทศไทย ทำให้ท้องฟ้าปลอดโปร่ง อากาศจะหนาวเย็นและแห้งโดยทั่วไปในประเทศไทยตอนบน แต่จะทำให้ภาคใต้มีฝนตกชุกเนื่องจากนำเอาความชื้นจากอ่าวไทยเข้าไปในพื้นที่
ในภาคกลาง, ภาคตะวันออกเฉียงเหนือและภาคเหนือ อุณหภูมิจะแตกต่างกันมากในช่วงฤดูร้อนและฤดูหนาว ซึ่งในฤดูหนาวอุณหภูมิต่ำสุดในตอนเช้าจะอยู่เกณฑ์หนาวถึงหนาวจัดในเดือนธันวาคมถึงมกราคม ซึ่งอุณหภูมิอาจลดลงได้จนต่ำกว่าจุดเยือกแข็งในพื้นที่ที่มีภูมิประเทศเป็นเทือกเขาหรือยอดเขาสูงของภาคเหนือและภาคตะวันออกเฉียงเหนือ ลมพื้นผิวโดยมากเป็นลมฝ่ายเหนือและลมตะวันออกเฉียงเหนือ ส่วนความชื้นสัมพัทธ์จะลดลงอย่างชัดเจน
อุณหภูมิต่ำที่สุดในประเทศไทยที่เคยวัดได้ในระหว่างปี พ.ศ. 2494 ถึง พ.ศ. 2558 คือ -1.4 องศาเซลเซียส ที่สถานีอากาศเกษตร (สกษ.) สกลนคร จังหวัดสกลนคร ในภาคตะวันออกเฉียงเหนือ เมื่อวันที่ 2 มกราคม พ.ศ. 2517
ส่วนอุณหภูมิต่ำสุดของภาคอื่น ๆ มีดังนี้
ภาคเหนือวัดได้ 0.8 องศาเซลเซียส ที่อำเภออุ้มผาง จังหวัดตาก เมื่อวันที่ 27 ธันวาคม พ.ศ. 2542
ภาคกลางวัดได้ 5.2 องศาเซลเซียส ที่อำเภอทองผาภูมิ จังหวัดกาญจนบุรี เมื่อวันที่ 27 ธันวาคม พ.ศ. 2536
ภาคตะวันออกวัดได้ 7.6 องศาเซลเซียส ที่อำเภออรัญประเทศ จังหวัดสระแก้ว เมื่อวันที่ 16 มกราคม พ.ศ. 2506
ภาคใต้ฝั่งตะวันออกวัดได้ 6.4 องศาเซลเซียส ที่สถานีอากาศเกษตรหนองพลับ อำเภอหัวหิน จังหวัดประจวบคีรีขันธ์ เมื่อวันที่ 26 ธันวาคม พ.ศ. 2542
ภาคใต้ฝั่งตะวันตกวัดได้ 13.7 องศาเซลเซียส ที่อำเภอเมืองระนอง จังหวัดระนอง เมื่อวันที่ 21 มกราคม พ.ศ. 2499
ส่วนกรุงเทพมหานครวัดได้ 9.9 องศาเซลเซียส ที่สถานีตรวจอากาศเฉลิมพระเกียรติ แขวงคลองเตย เขตคลองเตย เมื่อวันที่ 12 มกราคม พ.ศ. 2498
เหตุการณ์ > เดือนตุลาคม

วันที่ 30 ตุลาคม กรมอุตุนิยมวิทยาประกาศเริ่มต้นฤดูหนาวอย่างเป็นทางการ
เหตุการณ์ > เดือนพฤศจิกายน

วันที่ 2 พฤศจิกายน อุทยานแห่งชาติดอยอินทนนท์ วัดอุณหภูมิได้ 8 องศาเซลเซียส ส่วนในตัวเมืองเชียงใหม่วัดได้ 22.1 องศาเซลเซียส และดอยอ่างขางวัดได้เฉลี่ย 16.2 องศาเซลเซียส และยังมีหมอกหนาบริเวณจุดชมวิวที่เป็นที่นิยมของดอยอินทนนท์ซึ่งสามารถสังเกตเห็นทะเลหมอกได้
เหตุการณ์ > เดือนพฤศจิกายน > บริเวณความกดอากาศสูงกำลังค่อนข้างแรง 4–11 พฤศจิกายน

วันที่ 4 พฤศจิกายน กรมอุตุนิยมวิทยาออกประกาศ "อากาศแปรปรวนบริเวณประเทศไทยตอนบน ฝนตกหนักบริเวณภาคใต้ และคลื่นลมแรงบริเวณอ่าวไทย" ฉบับที่ 1 โดยได้ระบุว่าความกดอากาศสูงกำลังค่อนข้างแรงจากประเทศจีนจะเข้าปกคลุมประเทศไทยตอนบนในระหว่างวันที่ 7–9 พฤศจิกายน ซึ่งจะทำให้มีฝนฟ้าคะนองและมีลมแรง จากนั้นอากาศจะเย็นลง 3–5 องศาเซลเซียส เริ่มจากภาคตะวันออกเฉียงเหนือ ต่อด้วยภาคเหนือ ภาคกลาง และภาคตะวันออกในระยะต่อไป
วันที่ 5 พฤศจิกายน กรมอุตุนิยมวิทยาออกประกาศต่อมาในฉบับที่ 2 และ 3
วันที่ 6 พฤศจิกายน กรมอุตุนิยมวิทยาออกประกาศฉบับที่ 4 และ 5 ตามมา จากนั้นในช่วงเย็นได้มีประกาศฉบับที่ 6 ออกมา โดยระบุว่า ความกดอากาศสูงกำลังค่อนข้างแรงได้แผ่ลงมาปกคลุมประเทศจีนตอนกลางแล้ว ซึ่งจะลงมาปกคลุมประเทศไทยตอนบนในวันที่ 7–11 พฤศจิกายน ทำให้มีฝนฟ้าคะนองในตอนแรก หลังจากนั้นอุณหภูมิจะลดลง 3–5 องศาเซลเซียส โดยเริ่มจากภาคตะวันออกเฉียงเหนือ แล้วจึงมาที่ภาคเหนือ ภาคกลาง และภาคตะวันออกต่อไป
วันที่ 7 พฤศจิกายน กรมอุตุนิยมวิทยาออกประกาศฉบับที่ 7, 8 และ 9 ต่อมาในประกาศฉบับที่ 10 กรมอุตุนิยมวิทยาระบุว่า ความกดอากาศสูงกำลังค่อนข้างแรงจากประเทศจีนได้ลงมาถึงภาคตะวันออกเฉียงเหนือตอนบนแล้ว โดยจะทำให้เกิดฝนฟ้าคะนอง ลมแรง จากนั้นอากาศจะเย็นลง 3–5 องศาเซลเซียส โดยมีผลกระทบกับภาคตะวันออกเฉียงเหนือในวันที่ 7–8 พฤศจิกายน และมีผลกระทบกับภาคเหนือ ภาคกลาง และภาคตะวันออกในวันที่ 8–10 พฤศจิกายน ส่วนภาคใต้มีฝนตกเพิ่มขึ้น คลื่นลมในอ่าวไทยมีกำลังแรง
วันที่ 8 พฤศจิกายน กรมอุตุนิยมวิทยาออกประเทศฉบับที่ 11, 12 และ 13 ต่อมาในช่วงดึก กรมอุตุฯ ได้ออกประกาศฉบับที่ 14 โดยระบุว่า ความกดอากาศสูงกำลังค่อนข้างแรงได้ปกคลุมอยู่บริเวณภาคเหนือ ภาคตะวันออกเฉียงเหนือ และภาคกลางแล้ว โดยจะทำให้บริเวณดังกล่าวมีอากาศแปรปรวน มีฝนฟ้าคะนอง ลมแรงในตอนแรก จากนั้นอากาศจะเย็นลง โดยส่งผลกับภาคตะวันออกเฉียงเหนือวันที่ 8–9 พฤศจิกายน ส่วนภาคเหนือ ภาคกลาง และภาคตะวันออกมีผลกระทบในวันที่ 8–10 พฤศจิกายน ส่วนบริเวณภาคใต้มีฝนตกหนักบางแห่ง คลื่นลมในอ่าวไทยมีกำลังแรง
วันที่ 9 พฤศจิกายน กรมอุตุนิยมวิทยาออกประกาศฉบับที่ 14, 15, 16 และ 17 ต่อมาในช่วงกลางดึกฉบับที่ 18 ระบุว่า ความกดอากาศสูงกำลังค่อนข้างแรงยังคงปกคลุมประเทศไทยตอนบนอยู่ ซึ่งจะทำให้ภาคตะวันออกเฉียงเหนือมีฝนลดลง อากาศเย็นลง 2–4 องศาเซลเซียส ส่วนภาคเหนือ ภาคกลาง และภาคตะวันออกยังคงมีฝนต่อไปในวันที่ 10 พฤศจิกายน หลังจากนั้นฝนจะลดลงและอากาศจะเย็นลงเล็กน้อย
วันที่ 10 พฤศจิกายน กรมอุตุนิยมวิทยาออกประกาศฉบับที่ 19 และ 20 และในช่วงเย็นได้ออกประกาศฉบับที่ 21 โดยระบุว่า บริเวณความกดอากาศสูงยังคงปกคลุมภาคตะวันออกเฉียงเหนือ คาดว่าจะเข้าปกคลุมภาคเหนือและภาคกลางในช่วงกลางคืนวันเดียวกัน โดยจะทำให้ภาคตะวันออกเฉียงเหนือมีฝนลดลง อุณหภูมิลดลงได้ 1–3 องศาเซลเซียส ส่วนภาคเหนือและภาคกลางยังคงมีฝนต่อไปในวันนี้ หลังจากนั้นฝนจะลดลงและอุณหภูมิจะลดลง 1–3 องศาเซลเซียส และยังมีการเตือนให้เกษตรกรระวังความเสียหายจากผลผลิตทางการเกษตร
วันที่ 11 พฤศจิกายน กรมอุตุนิยมวิทยาออกประกาศฉบับที่ 22 และต่อมาได้ออกฉบับสุดท้าย โดยระบุว่าบริเวณความกดอากาศสูงกำลังปานกลางปกคลุมประเทศไทยตอนบน ทำให้บริเวณภาคตะวันออกเฉียงเหนือ ภาคกลาง และภาคตะวันออกมีฝนลดลง แต่ภาคเหนือยังมีฝนตกหนักบางแห่งบริเวณจังหวัดแม่ฮ่องสอน เชียงใหม่ และตาก โดยอุณหภูมิจะลด 1–3 องศาเซลเซียส และมีอากาศเย็นในตอนเช้า
เหตุการณ์ > เดือนพฤศจิกายน > บริเวณความกดอากาศสูงกำลังค่อนข้างแรง 21–25 พฤศจิกายน

วันที่ 22 พฤศจิกายน ดอยอินทนนท์วัดอุณหภูมิได้ 0 องศาเซลเซียส ทั้งยังเกิดเหมยขาบ ซึ่งเกิดขึ้นบริเวณยอดดอยและจุดชมวิวกิ่วแม่ปาน
วันที่ 24 พฤศจิกายน บริเวณความกดอากาศสูงกำลังค่อนข้างแรงปกคลุมอยู่บริเวณตอนบนของประเทศลาวและทะเลจีนใต้ ซึ่งกรมอุตุนิยมวิทยาคาดว่าจะปกคลุมภาคตะวันออกเฉียงเหนือของประเทศไทยในวันเดียวกัน ทำให้อุณหภูมิลดลง 4–6 องศาเซลเซียส และปกคลุมภาคเหนือ ภาคกลาง และภาคตะวันออกในวันถัดไป ขณะที่มีกระแสลมตะวันออกเคลื่อนผ่านภาคกลางและภาคเหนือตอนล่าง ทำให้มีอากาศแปรปรวน มีฝนฟ้าคะนอง
เหตุการณ์ > เดือนมีนาคม

วันที่ 3 มีนาคม สิ้นสุดฤดูหนาว
วายเดอะเทียส์

โปสเตอร์มิวสิคเพลง why the tears โปรโมทการท่องเที่ยว
เพลง why the tears ภาษาจีนแมนดาริน ขับร้องโดย ธงไชย แมคอินไตย์ เพลงพิเศษเพื่อจัดทำมิวสิควิดีโอโปรโมทการท่องเที่ยวไทย  จัดทำขึ้นเป็นพิเศษ เพื่อนำไปเผยแพร่ใน 5 ประเทศแถบเอเชีย ได้แก่ จีน ฮ่องกง มาเลเซีย ไต้หวัน และสิงคโปร์  เพื่อสื่อสารกับกลุ่มเป้าหมายชาวจีน  ซึ่งเป็นนักท่องเที่ยวกลุ่มใหญ่และมีกำลังซื้อสูง  นับเป็นตลาดดาวรุ่งในระดับโลก นอกจากมิวสิควิดีโอดังกล่าวจะครอบคลุมประเทศในแถบเอเชียแล้ว  ยังเผยแพร่ที่ไชน่าทาวน์ในทวีปยุโรปและออสเตรเลียตามแนวคิด “Amazing Thailand : Always Amazes You” บอกเล่าเรื่องราวแนะนำสถานที่ท่องเที่ยวผ่านบทเพลงและมิวสิควีดีโอภาษาจีนที่ขับร้องเป็นครั้งแรก โดย เบิร์ด-ธงไชย แมคอินไตย์  แปลงมาจากเพลง "ร้องไห้ทำไม" จากอัลบั้มอาสาสนุก เผยแพร่ตุลาคม 2554
คำร้อง ทำนองเพลง

ผู้ขับร้อง เบิร์ด ธงไชย แมคอินไตย์
คำร้อง สีห์ ธาราสด
ทำนอง/เรียบเรียง สุวัธชัย สุทธิรัตน์
นักแสดงนำ ผู้กำกับมิวสิค

ธงไชย แมคอินไตย์ รับบทนำเป็นไกด์ชาวไทย
ซอนย่า ซุย ดารานางแบบชื่อดังของไต้หวัน รับบทเป็นนักท่องเที่ยวสาวชาวจีน
ณวัฒน์ กุลรัตนรักษ์ รับบทเป็นแฟนหนุ่มของสาวจีน
ผู้กำกับมิวสิค เอกชัย  เอื้อครองธรรม
สถานที่ถ่ายทำมิวสิค

สถานที่ท่องเที่ยวที่สวยงามและน่าประทับใจในประเทศไทยเผยแพร่สู่ชาวโลก อาทิ ชายทะเลหัวหิน ชายหาดเขาเต่า ศูนย์ศึกษาธรรมชาติ(บึงบัว) ในอุทยานแห่งชาติเขาสามร้อยยอด  จ.ประจวบ- คีรีขันธ์  อุทยานประวัติศาสตร์พระนครคีรี (เขาวัง) จ.เพชรบุรี รวมถึง สถานที่ท่องเที่ยวสำคัญในกรุงเทพ-  มหานคร เช่น พระบรมมหาราชวัง  วัดพระศรีรัตนศาสดาราม (วัดพระแก้ว)  ตลาดนัดสวนจตุจักร เสาชิงช้า  ย่านการค้าเยาวราช  วัดสระเกศ (ภูเขาทอง) เป็นต้น เพื่อเป็นเรื่องราวสื่อสารถึงผู้คนทั่วโลก ผ่านเสียงดนตรีและทัศนียภาพของเมืองไทย  ให้เกิดความประทับใจในสายตาชาวต่างประเทศ อันเป็นจุดเชื่อมหัวใจของผู้รักการเดินทางทั่วโลก  ตามแนวคิด  Amazing Thailand : Always Amazes You”
เนื้อเรื่องมิวสิค

เป็นเรื่องราวของทัวร์ไกด์หนุ่มไทยกับหญิงสาวชาวจีนที่บังเอิญมาพบกันในกรุ๊ปทัวร์ขณะกำลังนำเที่ยวเมืองไทย ทั้งคู่ได้เที่ยวชมสถานที่ท่องเที่ยวที่มีชื่อเสียงของประเทศไทย  ท่ามกลางบรรยากาศของความสวยงามและมีเสน่ห์ของเมืองไทย และได้สร้างประสบการณ์สุดแสนประทับใจด้วยกันตลอดระยะเวลาของการเดินทางท่องเที่ยว  ทั้งคู่จึงเกิดความรู้สึกพิเศษต่อกันในที่สุด แต่ภายใต้การจับตาดูของแฟนหนุ่ม
การตอบรับ

ปี 2554 เพลง "ร้องไห้ทำไม หรือ Why the tears" Version ภาษาจีนแมนดารินแต่งขึ้นใหม่ขับร้องโดยคนไทยเพลงแรกที่ติดชาร์ตอันดับเพลงยอดนิยมอันดับ 1 ของ TVB 8 ฮ่องกง เมื่อเดือนตุลาคม 2554
สนธิสัญญาโตเกียว (แก้ความกำกวม)

สนธิสัญญาโตเกียว หรือ อนุสัญญาโตเกียว อาจหมายถึง
ความตกลงนิชิ–โรเซ็น (Nishi–Rosen Agreement) - ลงนามวันที่ 25 เมษายน ค.ศ. 1898 (พ.ศ. 2441)
สนธิสัญญาไทย–ญี่ปุ่น ค.ศ. 1940 (Treaty between Thailand and Japan (1940)) - ลงนามวันที่ 12 มิถุนายน ค.ศ. 1940 (พ.ศ. 2483)
อนุสัญญาโตเกียว ค.ศ. 1941 (Tokyo Convention of 1941) - ลงนามวันที่ 11 มีนาคม ค.ศ. 1941 (พ.ศ. 2484)
พิธีสารไทย–ญี่ปุ่น (Thai–Japanese Protocol) - ลงนามวันที่ 9 พฤษภาคม ค.ศ. 1941 (พ.ศ. 2484)
การประชุมโตเกียว (Tokyo Conference) - เป็นการประชุมที่จัดขึ้นตั้งแต่วันที่ 28 ถึง 30 มีนาคม ค.ศ. 1942 (พ.ศ. 2485)
การประชุมมหาเอเชียบูรพา (Greater East Asia Conference) - เป็นการประชุมที่จัดขึ้นตั้งแต่วันที่ 5 ถึง 6 พฤศจิกายน ค.ศ. 1943 (พ.ศ. 2486)
ปฏิญญาร่วมโซเวียต–ญี่ปุ่น ค.ศ. 1956 (Soviet–Japanese Joint Declaration of 1956) - ลงนามวันที่ 12 ธันวาคม ค.ศ. 1956 (พ.ศ. 2499)
อนุสัญญาโตเกียว (Tokyo Convention) - ลงนามวันที่ 14 กันยายน ค.ศ. 1963 (พ.ศ. 2506)
สนธิสัญญามิตรภาพและความร่วมมือขั้นพื้นฐาน (Basic Treaty of Friendship and Cooperation) - ลงนามวันที่ 16 มิถุนายน ค.ศ. 1976 (พ.ศ. 2519)
สนธิสัญญาโรม (แก้ความกำกวม)

สนธิสัญญาโรม คือสนธิสัญญาในปี ค.ศ. 1957 ซึ่งเป็นความตกลงระหว่างประเทศซึ่งนำไปสู่การก่อตั้งประชาคมเศรษฐกิจยุโรป
สนธิสัญญาโรม อาจหมายถึง
สนธิสัญญาโรม (ค.ศ. 1924)
สนธิสัญญาโรม (ค.ศ. 1941)
Euratom Treaty (ค.ศ. 1957)
ธรรมนูญกรุงโรมว่าด้วยศาลอาญาระหว่างประเทศ (ค.ศ. 2002)
วัดพุนพินใต้

| วัดพุนพินใต้ |
| --- | --- |


ที่ตั้ง: ตำบลท่าข้าม อำเภอพุนพิน จังหวัดสุราษฎร์ธานี
ประเภท: วัดราษฎร์
นิกาย: มหานิกาย
เจ้าอาวาส: พระครูพิศาลคณะกิจ (จ้วน)
 สถานีย่อยพระพุทธศาสนา
วัดพุนพินใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าข้าม อำเภอพุนพิน จังหวัดสุราษฎร์ธานี
วัดพุนพินใต้ตั้งวัดเมื่อ พ.ศ. 1989 ได้รับพระราชทานวิสุงคามสีมาเมื่อ พ.ศ. 1995 แต่เดิมบริเวณนี้เป็นที่อยู่ของชาวจีนซึ่งเป็นพ่อค้าเรือสำเภา เรียกว่า ชุมชนคลองเรือ และได้สร้างวัดนี้ขึ้น ต่อมาเกิดโรคระบาดจึงมีการอพยพย้ายไปอยู่ที่อื่นกันเป็นจำนวนมาก ต่อมาเมื่อมีการแยกบ้านจากบ้านพุนพินมาตั้งชุมชนใหม่ฝั่งตรงข้ามบริเวณวัดเรียกว่า ชุมชนบ้านคลองน้อย วัดพุนพินจึงได้รับการบูรณะอีกครั้งหนึ่ง โดยปรากฏหลักฐานคือการสร้างระฆัง เมื่อ พ.ศ. 2445 (ปัจจุบันอยู่ในหอระฆังหลังอุโบสถ) จากนั้นก็มีการบูรณะเรื่อยมาจนถึงปัจจุบัน
โบราณวัตถุและสถานที่สำคัญ คือ พระประธานในอุโบสถทำด้วยศิลาทรายแดงเป็นพระประธานที่ใหญ่สุดในจังหวัดสุราษฏร์ธานี พร้อมด้วยสาวก 3 องค์ ทำด้วยศิลาทรายแดง เจดีย์ทรงระฆังคว่ำทำด้วยอิฐพบชิ้นส่วนศิลาทรายแดงหลายชิ้น เข้าใจว่าคงเป็นฐานพระพุทธรูป พัทธสีมาทำจากศิลาทรายแดง 1 ชิ้น
พ.ศ.2529 โครงการโบราณคดีประเทศไทย (ภาคใต้) กองโบราณคดี กรมศิลปากร โดย โดยนิติ แสงวัณณ์ และคณะ ได้สำรวจวัดแห่งนี้ พบว่าบริเวณด้านหลังเจดีย์ซึ่งปัจจุบันเป็นที่ตั้งของหอระฆังนั้น ได้มีการขุดพบเครื่องถ้วยเคลือบสีน้ำตาล (เครื่องถ้วยเชลียง) ในลักษณะไหหรือกระปุกขนาดเล็กภายในบรรจุกระดูกที่เผาแล้ว จากการสำรวจบนผิวดินพบว่าแนวที่พบเศษภาชนะดินเผาจะเริ่มตั้งแต่แนวหอระฆังไปจดที่ดินของนางบุญรอด ทิพบรรพต
วัดพลับพลาชัย (จังหวัดเพชรบุรี)

| วัดพลับพลาชัย |
| --- | --- |

ที่ตั้ง: ตำบลคลองกระแชง อำเภอเมืองเพชรบุรี จังหวัดเพชรบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพลับพลาชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองกระแชง อำเภอเมืองเพชรบุรี จังหวัดเพชรบุรี ที่ดินตั้งวัดมีเนื้อที่ 11 ไร่ 29 ตารางวา มีธรณีสงฆ์ จำนวน 4 แปลง เนื้อที่ 40 ไร่ 72 ตารางวา ทิศตะวันออกจดแม่น้ำเพชรบุรี
วัดพลับพลาชัยตั้งวัดเมื่อ พ.ศ. 2290 สร้างโดยบรรดาขุนนางพ่อค้าคหบดีและประชาชนรวมทุนกันสร้างขึ้น แต่เดิมที่ตั้งวัดเป็นที่ประชุมกองทัพเป็นที่ฝึกอาวุธเหล่าทหารทั้งปวงจึงเป็นที่หลวงได้เคยมีพลับพลา ที่ประทับของพระมหากษัตริย์ เมื่อได้สร้างวัดจึงชื่อว่า "วัดพลับพลาชัย" วัดได้รับพระราชทานวิสุงคามสีมาเมื่อ พ.ศ. 2465 วัดเคยเกิดเพลิงไหม้ครั้งใหญ่ เมื่อ พ.ศ. 2458 จนไม่เหลือถาวรวัตถุหลงเหลืออยู่ นอกจากวิหารเพียงหลังเดียว
อาคารเสนาสนะที่สำคัญ ได้แก่ อุโบสถกว้าง 12 เมตร ยาว 38 เมตร สร้างเมื่อ พ.ศ. 2467 เป็นอาคารคอนกรีตเสริมเหล็กทรงไทย มีช่อฟ้าใบระกา 3 ชั้น ศาลาการเปรียญกว้าง 10 เมตร ยาว 23 เมตร สร้างเมื่อ พ.ศ. 2466 เป็นอาคารไม้ทรงไทย 2 ชั้น หอสวดมนต์ กว้าง 11 เมตร ยาว 36 เมตร สร้างเมื่อ พ.ศ. 2532 เป็นอาคารไม้ กุฏิสงฆ์ จำนวน 4 หลัง เป็นอาคารไม้ 2 หลัง ครึ่งตึกครึ่งไม้ 2 หลัง วิหารกว้าง 9.40 เมตร ยาว 27.40 เมตร เป็นอาคารคอนกรีตเสริมเหล็ก ด้านในวิหารเป็นพิพิธภัณฑ์หนังใหญ่ที่มีหนังใหญ่อายุกว่าร้อยปี และมีพระพุทธรูปและรูปจำลองของหลวงพ่อฤทธิ์ หลวงพ่อกร อดีตเจ้าอาวาสของวัด ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก บริเวณวัดพลับพลาชัยยังมีลานสุนทรภู่ เหตุเพราะสนุทรภู่ได้กล่าวไว้ในนิราศเมืองเพชร
รายนามเจ้าอาวาส

หลวงพ่อจีน
หลวงพ่อจุ้ย
หลวงพ่อทองคำ
หลวงพ่อคง
หลวงพ่อฤทธิ์ พ.ศ. 2412 – 2462
หลวงพ่อกร พ.ศ. 2462 – 2488
หลวงพ่อเชื่อม (พระครูอาทรวชิรธรรม) พ.ศ. 2488 – 2530
หลวงพ่อเรียน (พระครูสุนทรวชิรคุณ) พ.ศ. 2530 – ปัจจุบัน
สนธิสัญญาโรม

สำหรับความหมายอื่น ดูที่ สนธิสัญญาโรม (แก้ความกำกวม)
สนธิสัญญาโรม มีชื่ออย่างเป็นทางการว่า สนธิสัญญาจัดตั้งประชาคมเศรษฐกิจยุโรป เป็นความตกลงระหว่างประเทศซึ่งนำไปสู่การก่อตั้งประชาคมเศรษฐกิจยุโรปในวันที่ 1 มกราคม ค.ศ. 1958 มีการลงนามเมื่อวันที่ 25 มีนาคม ค.ศ. 1957 โดยเบลเยียม ฝรั่งเศส อิตาลี ลักเซมเบิร์ก เนเธอร์แลนด์และเยอรมนีตะวันตก คำว่า "เศรษฐกิจ" ถูกลบออกจากชื่อสนธิสัญญา โดยสนธิสัญญามาสตริกต์ ใน ค.ศ. 1993 และสนธิสัญญาดังกล่าวเปลี่ยนใหม่เป็นสนธิสัญญาว่าด้วยการทำหน้าที่ของสหภาพยุโรป เมื่อสนธิสัญญาลิสบอนมามีผลใช้บังคับใน ค.ศ. 2009
ประชาคมเศรษฐกิจยุโรปเสนอให้ค่อยๆ ปรับภาษีศุลกากรลดลง และจัดตั้งสหภาพศุลกากร มีการเสนอใช้จัดตั้งตลาดร่วมสินค้า แรงงาน บริการและทุนภายในรัฐสมาชิกประชาคมเศรษฐกิจยุโรป และยังได้เสนอให้จัดตั้งนโยบายการขนส่งและเกษตรร่วมและกองทุนสังคมยุโรป สนธิสัญญายังได้ก่อตั้งคณะกรรมาธิการยุโรป
รายชื่อประเทศตามจำนวนประชากร (สหประชาชาติ)

ด้านล่างนี้เป็นรายชื่อประเทศเรียงตามจำนวนประชากร ที่องค์การสหประชาชาติสำรวจไว้ ฉบับแก้ไขปี 2024 โดยนำเสนอประมาณการจำนวนประชากรตั้งแต่ปี 1950 ถึงปัจจุบัน
เขตสถิติอนุภูมิภาคที่แบ่งโดยสหประชาชาติ
รายชื่อ

ข้อมูลประมาณการกลางปี 2022 และ 2023 จากสหประชาชาติ
| ประเทศและดินแดน | ประชากร (1 กรกฎาคม 2022) | ประชากร (1 กรกฎาคม 2023) | เปลี่ยนแปลง | ภูมิภาคของสหประชาชาติ | อนุภูมิภาคของสหประชาชาติ |
| --- | --- | --- | --- | --- | --- |
รายชื่อ

|  Saint Helena (United Kingdom) | 5,343 | 5,289 | −1.01% | Africa | Western Africa |
|  มอนต์เซอร์รัต (United Kingdom) | 4,453 | 4,420 | −0.74% | Americas | Caribbean |
|  หมู่เกาะฟอล์กแลนด์ (United Kingdom) | 3,490 | 3,477 | −0.37% | Americas | South America |
|  โตเกเลา (New Zealand) | 2,290 | 2,397 | +4.67% | Oceania | Polynesia |
|  นีวเว (New Zealand) | 1,821 | 1,817 | −0.22% | Oceania | Polynesia |
|  นครรัฐวาติกัน | 505 | 496 | −1.78% | Europe | Southern Europe |
ดูเพิ่ม

รายชื่อประเทศ ดินแดน และเมืองหลวง
สนธิสัญญาโลซาน

| สนธิสัญญาสันติภาพกับตุรกี ลงนามที่โลซาน Accord relatif à la restitution réciproque des internés civils et à l'échange des prisonniers de guerre, signé à Lausanne |
| --- | --- |
เขตแดนของตุรกีซึ่งตั้งโดยสนธิสัญญาโลซาน
วันลงนาม: 24 กรกฎาคม 1923
ที่ลงนาม: โลซาน ประเทศสวิสเซอร์แลนด์
วันมีผล: 6 สิงหาคม 1924
เงื่อนไข: หลังตุรกีและจักรวรรดิบริติช ฝรั่งเศส อิตาลีและญี่ปุ่นสามประเทศใด ๆ ให้สัตยาบัน สนธิสัญญานี้จะมีผลใช้บังคับแก่ "อัครภาคีผู้ทำสัญญา" และใช้แก่ผู้ลงนามเพิ่มเติมภายหลังเมื่อเก็บรักษาการให้สัตยาบัน
ผู้ลงนาม:   ตุรกี   จักรวรรดิบริติช  ฝรั่งเศส   อิตาลี   ญี่ปุ่น   กรีซ   โรมาเนีย   ยูโกสลาเวีย 
ผู้เก็บรักษา: สาธารณรัฐฝรั่งเศส
ภาษา: ฝรั่งเศส
สนธิสัญญาโลซาน เป็นสนธิสัญญาสันติภาพซึ่งลงนามในโลซาน ประเทศสวิสเซอร์แลนด์ เมื่อวันที่ 24 กรกฎาคม ค.ศ. 1923 อันยุติสถานะสงครามซึ่งมีอยู่ระหว่างประเทศตุรกีและฝ่ายสัมพันธมิตรในสงครามโลกครั้งที่หนึ่ง ได้แก่ จักรวรรดิอังกฤษ สาธารณรัฐฝรั่งเศส ราชอาณาจักรอิตาลี จักรวรรดิญี่ปุ่น ราชอาณาจักรกรีซ ราชอาณาจักรโรมาเนียและรัฐเซิร์บ-โครแอต-สโลวีนนับแต่สงครามโลกครั้งที่หนึ่งเริ่มขึ้น อย่างเป็นทางการ สนธิสัญญานี้เป็นผลแห่งความพยายามเจรจาสันติภาพครั้งที่สองหลังสนธิสัญญาเซเวร์ (Treaty of Sèvres) อันล้มเหลว ที่ภาคีทั้งหมดลงนามแต่ภายหลังถูกขบวนการแห่งชาติตุรกีซึ่งต่อสู้กับเงื่อนไขเดิมและสูญเสียดินแดนไปเป็นอันมาก สนธิสัญญาโลซานยุติความขัดแย้งและกำหนดเขตแดนของรัฐตุรกีสมัยใหม่ ยกเว้นเขตแดนกับประเทศอิรัก ในสนธิสัญญาดังกล่าว ตุรกีสละการอ้างสิทธิ์เหนือส่วนที่เหลือของจักรวรรดิออตโตมันและฝ่ายสัมพันธมิตรรับรองอธิปไตยของตุรกีภายในเขตแดนใหม่เป็นการตอบแทน
ตุรกีให้สัตยาบันสนธิสัญญาดังกล่าวเมื่อวันที่ 23 สิงหาคม ค.ศ. 1923 กรีซเมื่อวันที่ 25 สิงหาคม ค.ศ. 1923 อิตาลีเมื่อวันที่ 12 มีนาคม ค.ศ. 1924 ญี่ปุ่นเมื่อวันที่ 15 พฤษภาคม ค.ศ. 1924 บริเตนใหญ่เมื่อวันที่ 16 กรกฎาคม ค.ศ. 1924 สนธิสัญญาดังกล่าวมีผลใช้บังคับเมื่อวันที่ 6 สิงหาคม ค.ศ. 1924 โดยตราสารให้สัตยาบันเก็บรักษาอย่างเป็นทางการในกรุงปารีส
วิต

"Vite" เปลี่ยนทางมาที่นี่ สำหรับหนังสือ ดูที่ ชีวิตศิลปิน
| --- | --- |

ผู้ออกแบบ: โหยว หยวี่ซี
วันที่เปิดตัว: 20 เมษายน 2020; 4 ปีก่อน (2020-04-20)
ที่เก็บข้อมูล: github.com/vitejs/vite
แพลตฟอร์ม: Node.js, Deno
ประเภท: เซิร์ฟเวอร์สำหรับพัฒนา
สัญญาอนุญาต: MIT License
เว็บไซต์: vitejs.dev
Vite (ภาษาฝรั่งเศส: [vit]) เป็นเซิร์ฟเวอร์พัฒนาเฉพาะที่ที่สร้างโดยโหยว หยวี่ซี (ผู้เขียน Vue.js)
Vite ถูกใช้เป็นแม่แบบเริ่มต้นสำหรับ Vue.js และ React นอกจากนี้ Vite ยังรองรับ TypeScript และ JSX ตั้งแต่แรก
Vite จะทำการตรวจสอบไฟล์ที่กำลังแก้ไข และเมื่อบันทึกไฟล์ เว็บเบราว์เซอร์จะโหลดโค้ดที่กำลังแก้ไขอีกครั้งผ่านกระบวนการที่เรียกว่า Hot Module Replacement (HMR) กระบวนการนี้ทำงานโดยเพียงแค่โหลดไฟล์ใหม่แค่เฉพาะที่ได้รับการแก้ไขโดยใช้มอดูล ES6 (ESM) แทนการคอมไพล์ทั้งตัวแอปพลิเคชันใหม่หมด
Vite ให้การสนับสนุนรองรับในตัวสำหรับการเรนเดอร์ฝั่งเซิร์ฟเวอร์ (SSR) โดยค่าเริ่มต้นแล้วเซิร์ฟเวอร์จะเริ่มทำงานบนพอร์ต TCP 5173 สามารถตั้งค่าให้ Vite ส่งเนื้อหาไปยังเว็บเซิร์ฟเวอร์ส่วนหลัง เช่น Apache HTTP Server หรือ lighttpd โดยผ่าน HTTPS และพรอกซี รวมถึง WebSockets
วัดบรมสถล

| วัดบรมสถล |
| --- | --- |


ชื่อสามัญ: วัดบรมสถล, วัดดอน, วัดบรมสถลศรีวิสุทธิโสภณรังสรรค์, วัดดอนทวาย, วัดดอนหลังบ้านทวาย
ที่ตั้ง: เลขที่ 115 ซอยเจริญกรุง 63 ถนนเจริญกรุง แขวงยานนาวา เขตสาทร กรุงเทพมหานคร 10120
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบรมสถล หรือ วัดดอน มีชื่อเต็มว่า วัดบรมสถลศรีวิสุทธิโสภณรังสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงยานนาวา เขตสาทร กรุงเทพมหานคร เนื้อที่ 17 ไร่ 2 งาน 28 วา โดยมีคูเป็นเขตวัดล้อมรอบทุกด้าน กล่าวคือ คูด้านเหนือและด้านตะวันออกเป็นเครื่องปันเขตวัดดอนกับป่าช้าจีน ส่วนคูด้านใต้และด้านตะวันตกเป็นเครื่องปันเขตวัดดอนกับชาวบ้าน วัดดอนมีวัตถุมงคลที่มีชื่อเสียงคือ พระกริ่งฟ้าผ่า
ภายในอุโบสถ
ประวัติ

วัดดอนสร้างขึ้นในสมัยพระบาทสมเด็จพระพุทธยอดฟ้าจุฬาโลกมหาราช ปรากฏหลักฐานเดิมว่า มังจันจ่าพระยาทวายได้มาขอสวามิภักดิ์ขึ้นกับไทย จึงมีชาวทวายตามเข้ามาอยู่ด้วยและได้สร้างวัดขึ้นในปี พ.ศ. 2340 วัดตั้งอยู่บนดอนจึงได้ชื่อว่า "วัดดอน" และ วัดดอนทวาย บ้างเรียก วัดดอนหลังบ้านทวาย จนในปี พ.ศ. 2400 ในสมัยพระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ แปลงนามวัดให้ใหม่เป็น "วัดบรมสถล"
สมัยที่พระราชวิสุทธิโสภณเป็นเจ้าอาวาสนี้ วัดดอนเริ่มมีการพัฒนาปฏิสังขรณ์ครั้งใหญ่ วัดจึงวางโครงการพัฒนาใหม่หมดทั้งเขตพุทธาวาส เขตสังฆาวาส และเขตวัดประโยชน์แล้วดำเนินการก่อสร้างปฏิสังขรณ์โดยเริ่มสร้างกำแพงวัด กุฏิสงฆ์ ศาลาการเปรียญ และเสนาสนะที่จำเป็นอื่น ๆ ยกเว้นอุโบสถ วิหาร ตั้งแต่ปี พ.ศ. 2510 เป็นต้นมาจนถึงวันที่ 1 ธันวาคม พ.ศ. 2522
แหล่งข้อมูลอื่น

เว็บไซต์ทางการ